අනුරාධපුර මධ්‍යම නුවරගම්පළාත ප්‍රාදේශීය සභාවේ එක්සත් ජනතා නිදහස් සන්ධාන මන්ත්‍රී ජී. එස්. පී. ග්‍රේෂන් මහතා ඉකුත් 12 වැනිදා පස්වරුවේ එල්ලවූ මැර ප්‍රහාරයකින් බරපතළ තුවාල ලබා අනුරාධපුර ශික්ෂණ රෝහලට ඇතුළත් කරනු ලැබ සිටී.අනුරාධපුර පැරණි බස් නැවතුම්පළේ දී මේ පහරදීම සිදුව ඇති අතර සිහිසුන්ව සිටි මන්ත්‍රීවරයා නගරවාසීන් විසින් රෝහල් ගතකිරීමට පියවර ගෙන තිබේ.මන්ත්‍රීවරයා අනුරාධපුර ශික්ෂණ රෝහලේ 11 වාට්ටුවේ ප්‍රතිකාර ලබන අතර අනුරාධපුර පොලිසිය සිද්ධිය සම්බන්ධයෙන් පරීක්‍ෂණ පවත්වයි.මේ සම්බන්ධයෙන් මන්ත්‍රීවරයාගෙන් කළ විමසීමේදී ඔහු කීවේ හිටපු පළාත් සභා මන්ත්‍රීවරයකුගේ පුතකු මේ පහරදීම සිදුකළ බවයි.